
ASIKKALAN KUNTA<br>
Hyvinvointilautakunta<br>
<br>
Pöytäkirja<br>
§ 22<br>
<br>
3/2019<br>
<br>
4/28<br>
<br>
15.05.2019<br>
<br>
Kokouksen laillisuuden ja päätösvaltaisuuden toteaminen<br>
Hyvinvointilautakunta 15.05.2019 § 22<br>
Hallintosäännön 103 §:n mukaan kokouskutsu lähetetään jäsenille<br>
ja muille, joilla on läsnäolo-oikeus tai -velvollisuus osallistua<br>
kokoukseen, vähintään viittä (5) päivää ennen kokousta.<br>
Kiireellisissä tapauksissa kokous voidaan pitää edellä 1 momentissa<br>
tarkoitettua määräaikaa lyhyemmällä ajalla, mikäli kokouksesta<br>
saadaan tieto kaikille jäsenille tai näiden henkilökohtaisille<br>
varajäsenille. Myös milloin kaikki jäsenet ovat paikalla, kokous<br>
voidaan pitää kokouskutsua lähettämättä.<br>
Ehdotus<br>
<br>
Kokouskutsu hyvinvointilautakunnan jäsenille ja muille, joilla on<br>
oikeus tai velvollisuus osallistua kokoukseen on toimitettu päätöksen<br>
mukaisesti, joten kokous todetaan asianmukaisesti koolle kutsutuksi.<br>
Kun enemmän kuin puolet jäsenistä on paikalla voidaan kokous<br>
todeta myös päätösvaltaiseksi.<br>
<br>
Päätös<br>
<br>
Ptk:n tark.<br>
<br>
Ehdotus hyväksyttiin.<br>
__________<br>

Hyvinvointilautakunta<br>
<br>
§ 23<br>
<br>
3/2019<br>
<br>
5/28<br>
<br>
15.05.2019<br>
<br>
Pöytäkirjantarkastajien valinta<br>
Hyvinvointilautakunta 15.05.2019 § 23<br>
Ehdotus<br>
<br>
Hyvinvointilautakunta valitsee keskuudetaan kaksi jäsentä<br>
tarkastamaan tästä kokouksesta laadittavan pöytäkirjan. Lautakunta<br>
valitsee pöytäkirjantarkastajiksi Jani Rantasen ja Veera Varjolan.<br>
<br>
Päätös<br>
<br>
Ehdotus hyväksyttiin.<br>
__________<br>
<br>

ASIKKALAN KUNTA<br>
Hyvinvointilautakunta<br>
Hyvinvointilautakunta<br>
<br>
Pöytäkirja<br>
§ 89<br>
§ 24<br>
<br>
3/2019<br>
<br>
6/28<br>
<br>
12.12.2018<br>
15.05.2019<br>
<br>
Valtuustoaloite koskien lasten, nuorten ja perheiden psyykkis-sosiaalisen<br>
hyvinvoinnin parantamista Asikkalassa<br>
475/00.02.00/2018<br>
Hyvinvointilautakunta 12.12.2018 § 89<br>
Kunnanhallitus päätti 26.11.2018 § 239 valtuuston 12.11.2018<br>
pidetyn kokouksen päätösten täytäntöönpanosta.<br>
Valtuuston kokouksessa jätettiin Asikkalan sosialidemokraattisen<br>
valtuustoryhmän valtuustoaloite koskien lasten, nuorten ja<br>
perheiden psyykkis-sosiaalisen hyvinvoinnin parantamista Asikkalassa.<br>
Kunnanhallitus päätti toimeenpanona lähettää liitteenä olevan<br>
aloitteen edelleen valmisteltavaksi hyvinvointilautakunnalle.<br>
Aloite liitteenä.<br>
Valmistelija/lisätietoja<br>
Hyvinvointijohtaja Matti Kettunen, p. 044 778 0247,<br>
matti.kettunen@asikkala.fi<br>
Ehdotus<br>
<br>
Lautakunta merkitsee valtuustoaloitteen vastaanotetuksi ja lähettää<br>
aloitteen kohdan 2 (lasten oikeudet kokopäiväiseen päivähoitoon ja<br>
varhaiskasvatukseen huolimatta vanhempien työssä käynnin<br>
pysyvyydestä tai määrästä sallitaan Asikkalassa vuoteen 2019<br>
mennessä tai siitä alkaen) edelleen kasvatus- ja<br>
koulutuslautakunnalle valmisteltavaksi.<br>
<br>
Päätös<br>
<br>
Ehdotus hyväksyttiin.<br>
__________<br>
<br>
Hyvinvointilautakunta 15.05.2019 § 24<br>
Valtuustoaloitteessa on kuusi (6) erillistä esitystä:<br>
1. Asikkalan kuntastrategiaan vuoteen 2019 mennessä otetaan<br>
mukaan koulu- ja esikouluikää edeltävän varhaislapsuus- ja<br>
lapsuusajan kokonaisuus toimenpiteineen ja resurssointeineen,<br>
2. lasten oikeudet kokopäiväiseen päivähoitoon ja<br>
varhaiskasvatukseen huolimatta vanhempien työssä käynnin<br>
pysyvyydestä tai määrästä sallitaan Asikkalassa vuoteen 2019<br>
mennessä tai siitä alkaen,<br>

3. lasten ja nuorten sekä perheiden eristäytymisprosesseja<br>
ehkäistään ennalta,<br>
4. yksilöllisen ja perhekeskeisen tukitoiminnan riittävyys ja jatkuvuus<br>
turvataan,<br>
5. lasten, nuorten ja perheiden kanssa työskenteleville järjestetään<br>
tasokasta koulutusta ja suositaan säännöllistä kouluttautumista,<br>
järjestetään työnohjausta sekä ennalta ehkäistään uupumusta,<br>
6. Lasten ja nuorten hyvinvointisuunnitelman 2018 - 2021 liitteen<br>
Asikkalaa koskeva tilastotieto arvioidaan huolella korjaavien<br>
toimenpiteiden etsimiseksi ja niihin välittömästi ryhtymiseksi.<br>
Jokaiseen valtuustoaloitteen esitykseen vastataan erillisellä<br>
kohdalla. Lopussa esitetään yhteenveto sekä<br>
toimenpidesuositukset.<br>
1. Lisäykset kuntastrategiaan<br>
Valtuustoaloitteen kohdassa 1 on esitetty, että Asikkalan<br>
kuntastrategiaan otetaan vuoteen 2019 mennessä mukaan koulu- ja<br>
esikouluikää edeltävän varhaislapsuus- ja lapsuusajan kokonaisuus<br>
toimenpiteineen ja resurssointeineen. Varhaislapsuus- ja<br>
lapsuusajan kokonaisuuden arviointi erillisenä koko lapsuus- tai<br>
nuoruusajasta on tässä koonnissa tarkoituksenmukaista<br>
subjektiivisen varhaiskasvatusoikeuden osalta. Aihe käsitellään<br>
kohdassa 2. Muilta osin lasten, nuorten ja perheiden tarpeita sekä<br>
palveluita tarkastellaan yhtenä kokonaisuutena.<br>
Koko lapsuus- ja nuoruusaikaa sekä perheiden hyvinvointia on<br>
arvioitu laadittaessa Maakunnallista lasten ja nuorten<br>
hyvinvointisuunnitelmaa, johon myös valtuustoaloitteessa on viitattu.<br>
Maakunnallinen lasten ja nuorten hyvinvointisuunnitelma on laadittu<br>
vuosille 2018 – 2021 ja suunnitelmassa on maakunnallisen osuuden<br>
lisäksi Asikkalan kuntakohtaiset lasten ja nuorten hyvinvoinnin tilan<br>
kärjet sekä tavoitteet (liite 1), jotka on johdettu käytössä olleista<br>
tilasto- ja kokemustiedoista sekä lastenparlamentista ja<br>
nuorisovaltuustosta saaduista tiedosta.<br>
Asikkalan lasten- ja nuorten hyvinvoinnin tilan kärjiksi on nostettu<br>
kolme kokonaisuutta.<br>
1. Lapset ja nuoret tarvitsevat tukea psyykkiseen, fyysiseen ja<br>
sosiaaliseen hyvinvointiin ja terveyteen.<br>
2. Lapsilla ja nuorilla on halu tulla kuulluksi sekä esittää<br>
mielipiteitään ja näkemyksiään heitä koskevissa asioissa: kotona,<br>
koulussa, harrastustoiminnassa, päätöksenteossa jne.<br>

3. Lasten, nuorten ja perheiden tarvitsemien palveluiden tulee olla<br>
helposti saavutettavissa ja ne tulee järjestää monitoimijaisesti<br>
Hyvinvoinnin tilan kärkien sekä asetettujen tavoitteiden lisäksi<br>
suunnitelmassa on määritelty toimenpiteitä ja vastuutahoja lasten,<br>
nuorten ja perheiden tukemiseksi. Myös kunnan eri palvelualueiden<br>
omissa toimenpideohjelmissa on asetettu tavoitteita ja toimenpiteitä<br>
lasten, nuorten ja perheiden hyvinvoinnin parantamiseksi.<br>
Palvelualueiden toimenpideohjelmat on johdettu Asikkalan kunnan<br>
strategiasta, joka on hyväksytty 12.3.2018 § 8.<br>
Päijät-Hämeen hyvinvointiyhtymä sekä jokainen palvelualue<br>
kunnassa arvioi omien tavoitteidensa toteutumista vuosittain ja<br>
tekee tavoitteisiin ja toimenpiteisiin tarvittavia tarkennuksia.<br>
Mahdolliset muutokset kuntastrategiatasolla on ratkaistava<br>
kunnanvaltuustossa.<br>
2. Lasten oikeus kokopäiväiseen päivähoitoon ja<br>
varhaiskasvatukseen<br>
Valtuustoaloitteen kohdassa 2 on esitetty lasten oikeutta<br>
kokopäiväiseen päivähoitoon ja varhaiskasvatukseen huolimatta<br>
vanhempien työssä käynnin pysyvyydestä tai määrästä vuoteen<br>
2019 mennessä tai siitä alkaen. Valtuustoaloitteen kohta 2 Lasten<br>
subjektiivisesta varhaiskasvatusoikeudesta on ratkaistu kasvatus- ja<br>
opetuslautakunnassa 21.1.2019 § 6. Päätöksen perusteella lasten<br>
subjektiivista varhaiskasvatusoikeutta rajoitetaan edelleen ja<br>
Asikkalassa kehitetään avointa varhaiskasvatusta. Avoin<br>
varhaiskasvatustoiminta on aloitettu kerran viikossa toteutettavana<br>
kokeiluna Anianpellon koululla iltapäivätoiminnan tiloissa ja<br>
kokemukset ovat olleet positiivisia.<br>
3. Lasten ja nuorten sekä perheiden<br>
eristäytymisprosessien ennaltaehkäisy<br>
Lasten, nuorten ja perheiden eristäytymis- ja syrjäytymisprosessit<br>
ovat hyvin monimutkaisia kokonaisuuksia yhteiskunnallista tekijöistä<br>
perhe- ja yksilötasolle ulottuviin tekijöihin asti. Syrjäytyminen<br>
voidaan luokitella pirulliseksi (wicked) ongelmaksi, eikä siihen ole<br>
löydettävissä yksiselitteistä tai helppoa ratkaisua. Syrjäytymisen<br>
ennaltaehkäisy vaatii mm. riskitekijöiden sekä suojaavien tekijöiden<br>
tunnistamista, kuten valtuustoaloitteessakin on todettu.<br>
Me-säätiö on hyödyntänyt omassa syrjäytymisen dynamiikan<br>
tarkastelussaan THL:n kohorttiaineistoja ja laatinut myös<br>
datatyökalun Syrjäytymisen dynamiikka (www.mesaatio.fi).<br>
Työkalulla on mahdollisuus tarkastella Päijät-Hämeen tilannetta,<br>
Ptk:n tark.<br>

mutta Asikkalan kuntakohtaisia tietoja ei työkalulla ole saatavissa.<br>
Me-säätiö on laatinut myös Arki ensin -ohjelman, minkä<br>
pyrkimyksenä on katkaista ylisukupolvinen huono-osaisuus. Ohjelma<br>
haastaa eri tahoja tähtäämään sektorirajat ylittäen yhteiseen<br>
tavoitteeseen. Ohjelmaa on esitetty toimenpideohjelmaksi<br>
Lapsistrategian 2040<br>
(http://julkaisut.valtioneuvosto.fi/handle/10024/161441)<br>
toteuttamiseen. Ohjelmassa esitetään ylisukupolvisen syrjäytymisen<br>
ehkäisemiseksi viittä toimenpidettä.<br>
1. Tuetaan perheitä kasvatustyössä<br>
2. Jokainen lapsi ansaitsee turvallisen aikuisen<br>
3. Tuetaan kouluja ja nostetaan pudokkaat takaisin koulupolulle<br>
4. Taataan mielekästä tekemistä lapsille ja nuorille<br>
5. Etsitään nuorelle oma paikka yhteiskunnassa, koulutusta tai työtä<br>
Perheitä, joissa huono-osaisuus kasautuu, yhdistää pitkittynyt<br>
köyhyys, epävakaat ihmissuhteet, alhainen koulutus, työttömyys ja<br>
päihde- sekä mielenterveysongelmat. Lisäksi mm. vanhempien<br>
koulutustaustalla on vaikutusta perheiden hyvinvoinnin kannalta<br>
tärkeisiin elinoloihin. Erot näkyvät mm. lasten ylipainossa sekä<br>
ravitsemus- ja liikuntatottumuksissa. Palveluiden saaminen nopeasti<br>
ja matalalla kynnyksellä ilman leimautumista on yksi keino tukea<br>
perheiden kasvatustyötä. Tuen saaminen netistä, vertaistuki sekä<br>
omalta vastuutyöntekijältä saatu tuki ovat myös tarpeen.<br>
Asikkalassa perhekeskusverkosto ja suunniteltu perhekeskustila<br>
ovat avainasemassa mahdollistettaessa ja toteutettaessa perheiden<br>
kasvatustyön tukea. Perhekeskus kokoaa yhteen lasten ja<br>
perheiden palveluita, jotka tukevat lasten ja perheiden hyvinvointia,<br>
terveyttä, kasvua sekä kehitystä. Lisäksi perhekeskus<br>
yhteensovittaa kunnan ja Päijät-Hämeen kuntayhtymän sekä<br>
seurakunnan ja järjestöjen toimintaa. Matalan kynnyksen tuen<br>
järjestämiseksi Päijät-Hämeessä on suunnitteilla sekä lapsille ja<br>
nuorille että vanhemmille suunnatut chat-palvelut. Asikkala on<br>
ilmoittautunut mukaan pilotoimaan palvelun käyttöönottoa.<br>
Koulutuksen ulkopuolelle jääminen on yksi merkittävä syrjäytymisen<br>
riskitekijä. Asia on tunnistettu myös Asikkalassa ja nuoria tuetaan<br>
peruskoulun päättötodistuksen saamisessa sekä jatko-opintojen<br>
onnistumisessa monilla tukitoimilla ja useiden tahojen yhteistyöllä.<br>
Vääksyn yhteiskoulu, opiskeluhuollon palvelut, nuorisotoimi sekä<br>
nuorten työpaja tekevät tiivistä yhteistyötä joustavien ja nuorta<br>
yksilöllisesti tukevien ratkaisujen löytämiseksi. Usein yhteistyössä<br>
ovat mukana myös TE-keskus sekä sosiaalitoimi sekä muut<br>
tarvittavat yhteistyötahot.<br>
Mielekäs tekeminen ja harrastukset ovat merkittäviä suojaavia<br>
tekijöitä lasten ja nuorten elämässä. Harrastukset ja muu mielekäs<br>

tekeminen tuovat sisältöä elämään ja mahdollistavat<br>
kaverisuhteiden solmimista. Harrastusyhteisöissä myös vanhemmilla<br>
on mahdollisuus saada tukea omaan vanhemmuuteen ja<br>
kasvatukseen, kun valmentajat ja toiset vanhemmat ovat mukana<br>
jakamassa lapsen tai nuoren arkea sekä kasvatusvastuuta.<br>
Mielekkään tekemisen tarjoaminen kaikille huolimatta perheen<br>
taloudellista tilanteesta varmistaa heikoimmassa asemassa olevien<br>
perheiden tilannetta. Asikkalassa harrastustoimintaa on tarjolla<br>
melko monipuolisesti, mutta siitä huolimatta harrastamattomia lapsia<br>
ja nuoria on syystä tai toisesta jonkin verran.<br>
4. Yksilöllisen ja perhekeskeisen tukitoiminnan riittävyys<br>
Yksilöllisen ja perhekeskeisen tukitoiminnan riittävyyttä voidaan<br>
jossain määrin arvioida käytettävissä olevien työntekijäresurssien<br>
sekä lakisääteisten aikarajojen tai henkilöstömitoitusten<br>
toteutumisten perusteella. Palveluiden tarkempi sisällöllinen arviointi<br>
jää tämän koonnin ulkopuolelle.<br>
4.1 Varhaiskasvatus ja opetuspalvelut<br>
Varhaiskasvatuslaki (540/2018) ja valtioneuvoston asetus<br>
varhaiskasvatuksessa (753/2018) tulivat voimaan 1.9.2018.<br>
Asikkalassa noudatetaan varhaiskasvatuslain sekä<br>
varhaiskasvatusasetuksen mukaisia henkilöstömitoituksia sekä<br>
henkilöstön kelpoisuusvaatimuksia. Yhtä koulutettua kasvattajaa<br>
kohden voi olla kahdeksan yli 3-vuotiasta lasta ja alle 3-vuotiaita<br>
lapsia voi olla yhtä koulutettua kasvattajaa kohden enintään neljä.<br>
Asikkalassa työskentelee yksi varhaiskasvatuksen erityisopettaja ja<br>
hän on kaikkien varhaiskasvatuksessa olevien käytössä. Päiväkoti<br>
Hulivilissä on perhekeskuspilotoinnin aikana aloitettu kokeilu, jossa<br>
Phhykyn perheohjaaja on ollut päiväkodilla perheiden käytössä<br>
kerran viikossa. Tavoitteena on ollut tarjota tukea matalalla<br>
kynnyksellä ja mahdollisimman varhaisessa vaiheessa. Kokeilusta<br>
on saatu hyviä kokemuksia ja tuloksia. Perheitä on mm. ohjautunut<br>
perheohjaajan tuella sosiaalipalveluihin, mistä he ovat saaneet<br>
tarvitsemiaan palveluita ennen kuin ongelmat ovat ehtineet<br>
pahentua. Toiveena on saada jalkautettua toimintamalli kaikkiin<br>
päiväkoteihin ja mahdollistaa varhainen tuki useammille perheille.<br>
Asikkala on ollut mukana varhaiskasvatuksen maakunnallisessa<br>
kyselyssä ja kokonaisuudessaan varhaiskasvatuksen saama<br>
palaute on ollut hyvää. Yhteenveto kyselyn tuloksista on nähtävillä<br>
kunnan nettisivuilla.<br>
Asikkalassa käytetään sekä varhaiskasvatuksessa että<br>
perusopetuksessa kolmiportaista tukea; yleinen, tehostettu ja<br>
erityinen tuki. Tukea tarvitsevien lasten määrällä on vaikutusta mm.<br>
henkilöstömitoitukseen ja määräaikaisia ryhmäavustajia palkataan<br>

tarvittavan tuen järjestämiseksi.<br>
Perusopetus on koko ikäluokan kattava peruspalvelu ja koulu on<br>
lapsen tärkeä kehitysyhteisö sekä merkittävä hyvinvoinnin ja<br>
terveyden edistämisen toimintaympäristö. Asikkalassa<br>
opetuspalveluiden laatukriteerit on määritetty Kasvatus- ja<br>
opetuslautakunnan (13.6.2018 § 89) hyväksymässä<br>
laatustrategiassa. Laatukriteerit ohjaavat kasvatus- ja<br>
opetuspalveluiden toimintaa ja niitä noudatetaan.<br>
Opiskeluhuollon terveydenhoitajasuositus on 6,0 tuntia viikossa /<br>
100 oppilasta. Lääkärisuositus 1,7 tuntia viikossa / 100 oppilasta.<br>
(THL tilastoraportti 12/2018) Vääksyn yhteiskoulussa<br>
(Aurinkovuorenkoulu ja VYK) on oppilaita yhteensä n. 615. Kouluilla<br>
on yksi kokoaikainen terveydenhoitaja ja koululääkäri kerran<br>
viikossa aamupäivän. Lastenlääkäri hoitaa 16 oppilaan asiat.<br>
Terveydenhoitajalle saa ajan viikossa ja lisäksi joka päivä on tunnin<br>
vastaanottoaika ilman ajanvarausta. Koululääkärille saa ajan<br>
tilanteesta riippuen 1-3 viikossa. Oppilaiden kiireelliset asiat<br>
hoidetaan terveysasemalla. Kyläkouluilla terveydenhoitajan ja<br>
koululääkärin palvelut toimivat erillisten suunnitelmien mukaisesti.<br>
Vääksyn lukiolla on opiskelijoita tällä hetkellä 183 ja<br>
terveydenhoitaja työskentelee lukiolla 2 päivää viikossa eli 16<br>
viikkotuntia. Lääkäri on koululla 5-6 aamupäivää syyslukukauden<br>
aikana, kevät lukukaudella tarpeen mukaan 2-3 käyntiä. Asikkalan<br>
Salpauksessa on vuoden aikana 200-220 opiskelijaa.<br>
Terveydenhoitaja on koululla 2 päivää viikossa eli 16 viikkotuntia.<br>
Lääkäri käy kampuksella syyslukukauden aikaan 4 päivää ja kevät<br>
lukukauden aikaan sovitusti, yleensä tarve on 1-2 päivälle. Lisäksi<br>
opiskelijat saavat ajan opiskelulääkärille terveysasemalta<br>
korkeintaan viikon odotusajalla. Molemmissa oppilaitoksissa<br>
lääkäripalvelut toimivat hyvin ja lakisääteiset lääkärintarkastukset<br>
toteutuvat valtioneuvoston asetuksen mukaisesti.<br>
Asikkalassa työskentelee vastaava kuraattori sekä koulukuraattori.<br>
Koulupsykologin virkoja on kaksi. Koska toista virkaa ei ole saatu<br>
täytettyä, on kuluneen lukuvuoden aikana pyritty paikkaamaan<br>
palvelun vajetta ostamalla 25 oppimisvaikeustutkimusta yksityiseltä<br>
palveluntuottajalta. Koska tämä ei kuitenkaan ole sama asia, kuin<br>
kunnan oma toinen psykologi, jatketaan kevään aikana rekrytointia<br>
toisen viran täyttämiseksi. Suositus koulupsykologiresurssille on<br>
Stakesin ajoilta olemassa, ja se on 600-800 oppilasta/psykologi<br>
riippuen siitä, kuinka paljon toimenkuvaan kuuluu asiakastyön lisäksi<br>
muita, esimerkiksi suunnitteluun ja kehittämiseen tai yhteisölliseen<br>
työhön liittyviä tehtäviä tai esimiestehtäviä.<br>
Opiskeluhuollon määräajat (aika viikon sisällä tai kriisitapauksessa<br>

viimeistään seuraavana arkipäivänä) ovat pääsääntöisesti<br>
toteutuneet kaikkien opiskeluhuollon toimijoiden (kuraattori,<br>
psykologi, terveydenhoitaja) kohdalla kuluvan lukuvuoden aikana.<br>
Sellaisia yksittäistapauksia toki on, joissa nuoren/perheen ja<br>
työntekijän kalenterit eivät ole kohdanneet toisiaan viikon sisällä,<br>
mutta aika on lähes poikkeuksetta pystytty aikarajojen puitteissa<br>
tarjoamaan. Kuraattorien ja terveydenhoitajien kohdalla toisinaan,<br>
psykologin kohdalla toistuvasti tämä kuitenkin tarkoittaa sitä, että<br>
vähemmän kiireelliset yhteisölliset tai oppimisen tuen työtehtävät<br>
lykkääntyvät.<br>
4.2. Nuorisopalvelut<br>
Kunnilla on velvollisuus järjestää nuorisotyötä Nuorisolain<br>
(1285/2016) mukaisesti. Nuorisotyöntekijöiden määrästä ei ole<br>
annettu erityistä suositusta. Asikkalan nuorisopalveluiden<br>
henkilöstömitoitus on vastaavankokoisiin kuntiin verrattuna<br>
vähintäänkin kohtuullisen hyvä ja toimintaa kehitetään koko ajan.<br>
Kaksi vuotta sitten tehty panostus nuorten työpajatoiminnan<br>
käynnistämiseksi lisäsi toiminnan laajuutta ja laatua merkittävästi.<br>
Nuorisopalveluiden henkilöstö koostuu nuorisovastaavasta /<br>
erityisnuorisotyöntekijästä, nuorisotalon vastaavasta ohjaajasta,<br>
etsivästä nuorisotyöntekijästä, nuorten työpajan vastaavasta<br>
ohjaajasta sekä nuorten työpajan ohjaajasta. Lisäksi nuorisopalvelut<br>
ostaa vuosittain tuntityötä talotoiminnan pyörittämiseksi n. 0,3<br>
henkilötyövuotta.<br>
4.3 Päijät-Hämeen hyvinvointikuntayhtymä<br>
Sosiaalihuoltolain (1301/2014) 36§:n perusteella palvelutarpeen<br>
arviointi on aloitettava viipymättä, mutta viimeistään seitsemän<br>
arkipäivän kuluessa siitä, kun ilmoitus tai yhteydenotto palvelujen<br>
saamiseksi on tehty sosiaalihuoltoon. Helmikuun 2019 aikana<br>
Päijät-Hämeen hyvinvointiyhtymän lapsiperheiden<br>
asiakasohjauksessa palvelutarpeen arviointi on aloitettu 0 - 7<br>
arkipäivän kuluessa 94%:ssa tapauksista. Keskiarvo on ollut 2,59<br>
vuorokautta. Palvelutarpeen arviointi on saatava päätökseen<br>
viimeistään kolmen kuukauden kuluessa. Lapsiperheiden<br>
asiakasohjuksessa palvelutarpeen arviointi on toteutunut lain<br>
asettamassa aikarajassa 94%:ssa tapauksista helmikuussa 2019.<br>
Valmistumisen kesto on ollut keskimäärin 73,82 vuorokautta.<br>
Psykiatriseen erikoissairaanhoitoon sekä perheneuvolapalveluihin<br>
on Päijät-Hämeen alueella jonoa. Päijät-Hämeen<br>
hyvinvointiyhtymässä oli nuorisopsykiatrialle jonossa huhtikuun 2019<br>
alussa koko Päijät-Hämeen alueelta 48 nuorta. Odotusajan<br>

mediaaniarvo oli 27 vuorokautta. Vastaavasti lastenpsykiatrialle<br>
jonotti huhtikuussa 18 lasta ja odotusajan mediaaniarvo oli 8<br>
vuorokautta. Perheneuvolaan oli samaan aikaan jonossa 3<br>
asikkalalaista perhettä.<br>
Hyvinvointiyhtymässä pätevän henkilöstön saatavuus sekä<br>
henkilöstön vaihtuvuus vaikuttavat osaltaan myös palveluiden<br>
järjestämiseen ja saatavuuteen. Yksittäisinä ammattiryhminä akuutti<br>
saatavuusongelma on ollut sosiaalityöntekijöistä sekä<br>
lastenpsykiatreista.<br>
5. Työntekijöiden koulutus, työnohjaus ja uupumuksen<br>
ehkäisy<br>
Päijät-Hämeen hyvinvointiyhtymässä työuupumuksen ehkäisyä<br>
toteutetaan käytettävissä olevien ja koko ajan kehittyvin keinoin.<br>
Phhyky:n henkilöstöpalvelut ovat kehittäneet vahvasti<br>
työhyvinvointia, terveyttä sekä jaksamista tukevaa toimintaa.<br>
Hyvinvointiyhtymässä toteutetaan vuosittain työhyvinvointikyselyt,<br>
joiden tuloksia käydään läpi johdon ja esimiesten ohjaamana<br>
yksiköittäin. Tehdyn kyselyn perusteella nostetaan vuosittain<br>
työyksiköittäin muutamia konkreettisia kehityskohteita ja luodaan<br>
niille tavoitteita, joiden toteutumista seurataan. Vuonna 2018<br>
yhtymässä on myös aloitettu sekä laatu- että esimieskoulutukset,<br>
jotka osaltaan tukevat asiantuntevaa ja laadukasta esimiestyötä<br>
sekä asianmukaisten ja jaksamista tukevien toimintaedellytysten<br>
syntymistä henkilöstölle.<br>
Asikkalan kunnassa on panostettu viime aikoina henkilöstöhallintoon<br>
ja kuntaan on palkattu henkilöstöasiantuntija 1.1.2019 alkaen.<br>
Henkilöstöasiantuntijan tehtäväkuvaan kuuluu myös kunnan<br>
työhyvinvointiasioiden kehittäminen ja esimiesten tukeminen muun<br>
muassa työyksikön työssä jaksamista koskevissa kysymyksissä.<br>
Työterveyshuollon kanssa päivitetään vuosittain<br>
toimintasuunnitelma, jonka avulla pyritään vahvistamaan<br>
työterveysyhteistyötä siten, että työterveyshuolto tukee<br>
työntekijöiden työssä jaksamista. Kunnan työntekijöille toteutetaan<br>
vuosittain työhyvinvointikysely, jonka tulokset käydään läpi<br>
henkilöstön kanssa yksiköittäin. Mahdollisiin epäkohtiin pyritään<br>
puuttumaan mahdollisimman varhaisessa vaiheessa ja<br>
työntekijöiden työssä viihtymistä ja työssäjaksamista pyritään<br>
tukemaan kohdennetusti erityisesti työhyvinvointikyselyssä saatujen<br>
tulosten perusteella.<br>
Hyvinvointipalvelut, joihin nuorisopalvelut kuuluvat, varaa vuosittain<br>
henkilöstön koulutusta varten määrärahan. Työntekijöitä tuetaan ja<br>
kannustetaan tarvittavien ammatillisten tutkintojen suorittamiseen tai<br>
ammatillisen täydennyskoulutuksen hankkimiseen. Työntekijöiden<br>

osaamista ja tietoa pyritään pitämään ajan tasalla jatkuvasti<br>
muuttuvien ilmiöiden keskellä. Myös kasvatus- ja opetuspalveluissa<br>
on varattu vuosittain määräraha henkilöstön koulutuksiin.<br>
Opiskeluhuoltohenkilöstön osalta suositaan maksuttomia<br>
koulutuksia, mutta maksullisiin koulutuksiin osallistuminen on<br>
rajatumpaa. Varhaiskasvatuksessa koulutusta on järjestetty ja mm.<br>
päiväkotien johtajat ovat saaneet koulutusta esimiestyöhön.<br>
Säännöllistä työnohjausta ei hyvinvointipalveluissa eikä kasvatus- ja<br>
opetuspalveluissa järjestetä, mutta joissain tilanteissa työnohjausta<br>
on ollut mahdollisuus saada tapauskohtaisen harkinnan perusteella.<br>
Perhekeskusverkosto on järjestänyt joitain yksittäisiä koulutuksia<br>
työntekijöille. Syksyllä toteutetaan koulutuksia laajemmalle<br>
työntekijäjoukolle perhekeskustoiminnan kehittämiseksi. Koulutusten<br>
avulla luodaan yhteistä viitekehystä perhekeskusverkoston<br>
toimintaan ja koulutukset mahdollistavat myös eri tahojen<br>
verkostoitumista.<br>
6. Lasten ja nuorten hyvinvointisuunnitelman 2018 2021 tilastotiedot<br>
Lasten ja nuorten hyvinvointisuunnitelman kokoamisesta<br>
vastaavana tahona toimi Sosiaalialan osaamiskeskus Verso.<br>
Suunnitelman pohjana käytetty tilastotieto on Verson kokoamaa.<br>
Asikkalan kuntakohtaisia tavoitteita ja toimenpiteitä asetettaessa<br>
hyödynnettiin Verson kokoamaan tilastotietoa, mutta myös muuta<br>
saatavilla olevaa tilasto- sekä kokemustietoa sekä lasten<br>
parlamentista ja nuorisovaltuustolta saatua tietoa. Suurin osa lapsia<br>
ja nuoria koskevasta tilastotiedosta saadaan kouluterveyskyselyn<br>
tuloksista. Kouluterveyskyselyn tuloksia on analysoitu ja käsitelty<br>
kouluissa oppilaiden ja opettajien kanssa ja tuloksista on tiedotettu<br>
myös vanhempia. Kouluterveyskyselyn tuloksia on käsitelty myös<br>
kunnan LAPE-ryhmässä, joka on monialainen lasten ja nuorten<br>
asioita käsittelevä ryhmä sekä PETE Asikkala ryhmässä, joka on<br>
ehkäisevän päihdetyön monialainen ryhmä.<br>
Lasten ja nuorten hyvinvointisuunnitelman tilastotietoa on siis<br>
analysoitu ja käsitelty useissa kokoonpanoissa ja esille tulleisiin<br>
ongelmakohtiin ja huolenaiheisiin on myös pyritty löytämään<br>
ratkaisuja. Lasten ja nuorten hyvinvointisuunnitelman kuntakohtaiset<br>
tavoitteet ja toimenpiteet pyrkivät osaltaan vastaamaan esille<br>
tulleisiin tarpeisiin riskitekijöiden poistamiseksi sekä suojaavien<br>
tekijöiden vahvistamiseksi. Esimerkkinä on toisen koulupsykologin<br>
viran perustaminen opiskeluhuoltoon sekä psykologin työpanoksen<br>
järjestäminen ostopalveluna, kun vakituisen työntekijän rekrytointi ei<br>
tuottanut tulosta. Lisäksi vanhemmille on järjestetty matalan<br>
kynnyksen tukea mm. perheohjaajan jakautumisena<br>

varhaiskasvatukseen sekä avoimen luentosarjan järjestämisellä<br>
perheiden hyvinvointia tukevista aihealueista. Opiskeluhuolto ja<br>
koulut toteuttavat myös erilaisia lasten, nuorten sekä myös<br>
vanhempien hyvinvointiin tähtääviä projekteja,<br>
teemavanhempainiltoja, ryhmätoimintoja ja lasten ja nuorten<br>
osallisuuteen on kiinnitetty huomiota ja sitä on pyritty vahvistamaan.<br>
Kevään 2019 suunnitelmana on lapsiparlamenttikäytännön luominen<br>
Asikkalaan.<br>
Lasten ja nuorten hyvinvointisuunnitelmassa käytetyn Asikkalaa<br>
koskevan tilastotiedon analysointia on jo tehty paljon ja seuraavan<br>
kouluterveyskyselyn aineistoa kerätään parhaillaan. Onkin tarpeen<br>
keskittyä analysoimaan tulevaa tilastotietoa ja verrata sitä edellisen<br>
kyselyn tuloksiin. Tietojen analysointiin ja raportointiin on myös syytä<br>
kiinnittää huomiota ja luoda malleja tiedon jakamiseksi ja<br>
hyödyntämiseksi.<br>
7. Yhteenveto ja toimenpidesuositukset<br>
Valtuustoaloitteessa on korostettu lasten oikeuksien ja perheiden<br>
hyvinvoinnin priorisointia. Perusta lasten oikeuksille on Lapsen<br>
oikeuksien sopimuksessa, joka on kaikkia alle 18 -vuotiaita koskeva<br>
ihmisoikeussopimus. Lapsen oikeuksien sopimus on lakia vastaava<br>
asiakirja ja Suomi on sitoutunut sitä noudattamaan. Lapsen<br>
oikeuksien sopimuksen neljä yleistä periaatetta ovat syrjimättömyys,<br>
lapsen edun ensisijaisuus, oikeus elämään ja kehittymiseen sekä<br>
lapsen näkemysten kunnioittaminen. Periaatteiden tulee ohjata<br>
myös päätöksentekoa perheiden arjesta kunnalliseen sekä<br>
valtiolliseen päätöksentekoon saakka. Lapsia tai perheitä<br>
koskevissa päätöksissä tulisikin toteuttaa ennakkovaikutusten<br>
arviointi siinä laajuudessa kuin se on kussakin tapauksessa tarpeen.<br>
Kuten valtuustoaloitteessa on todettu, hyvinvointityö koskee kaikkia<br>
ja kuuluu jokaiselle. Hyvinvointityössä on olennaista myös yhteistyö<br>
eri tahojen kesken parhaan mahdollisen lopputuloksen<br>
saavuttamiseksi. Lasten, nuorten ja perheiden kohdalla erityisesti<br>
kunnan ja hyvinvointikuntayhtymän väliseen yhteistyöhön on syytä<br>
panostaa unohtamatta kolmannen ja neljännen sektorin kanssa<br>
tehtävää yhteistyötä. Asikkala on ollut aktiivisesti mukana<br>
perhekeskuskehittämisessä. Perhekeskukset tukevat lapsia, nuoria<br>
ja perheitä, mutta myös työntekijöitä. Perhekeskukset ja<br>
perhekeskusverkosto mahdollistavat mm. uudenlaisia työpariuksia<br>
sekä konsultaatiomahdollisuuksia. Asikkalassa<br>
perhekeskusverkoston kehittäminen ja suunniteltu perhekeskustila<br>
ovat merkityksellisessä asemassa yhteistyön tiivistämiseksi ja<br>
uusien, lasten, nuorten ja perheiden kannalta entistä tehokkaampien<br>
työskentelytapojen löytämiseksi sekä työntekijöiden työn tueksi.<br>

Perhekeskuskehittämistä tulee jatkaa aktiivisesti.<br>
Yksilöllisen ja perhekeskeisen tukitoiminnan riittävyyden ja<br>
jatkuvuuden varmistamiseksi on seurattava ja arvioitava<br>
säännöllisesti laissa määritettyjä aikarajoja ja henkilöstömitoituksia.<br>
Tarvittaessa on esitettävä lisäresurssointeja lasten, nuorten ja<br>
perheiden palveluiden lakisääteisen toteutumisen varmistamiseksi.<br>
Rekrytointiongelmien ratkaisemiseksi on syytä käyttää<br>
henkilöstöhallinnon osaamista.<br>
Työntekijöiden kouluttautuminen koetaan tärkeäksi.<br>
Kouluttautumismahdollisuuksiin vaikuttaa kuitenkin koulutukseen<br>
varattujen määrärahojen suuruus, mikä vaihtelee eri palvelualueiden<br>
ja työyksiköiden sisällä. Työnohjausmahdollisuudet ovat myös<br>
vaihtelevia. Erityisesti kunnan puolella työnohjaus ei toteudu juuri<br>
lainkaan ja sen tarpeellisuutta on syytä arvioida eri työyksiköissä<br>
työntekijöiden jaksamisen sekä työn kehittämisen näkökulmista.<br>
Opiskeluhuollon henkilöstön mahdollisuus työnohjaukseen on<br>
perusteltua mielenterveyslain (1116/2009) 4§:n perusteella.<br>
Kokonaisuudessaan kehittämiskohteena työntekijöiden jaksamisen<br>
tukemiseksi ovatkin riittävien koulutus- ja työnohjauskäytäntöjen<br>
varmistaminen.<br>
Mielekkään tekemisen varmistamiseksi lapsille ja nuorille<br>
Asikkalassa on sovittu toteutettavaksi vuoden 2019 aikana<br>
harrastustoiminnan selvitys yläkouluikäisille. Selvitys toteutetaan<br>
yhteistyössä hyvinvointipalveluiden sekä opetuspalveluiden kanssa.<br>
Terveydenhuoltolain (1326/2010, §12) mukaan kunnilla on<br>
velvollisuus seurata asukkaidensa terveyttä väestöryhmittäin.<br>
Seurantaa toteutetaan vuosittaisessa hyvinvointikertomustyössä. Eri<br>
ikäryhmiä koskevien tarvittavien korjaavien toimenpiteiden etsiminen<br>
sekä järjestäminen vaativat jatkuvaa seurantaa, kehittämistä ja<br>
tilanteiden uudelleen arviointia. Tässä työssä olemassa olevan<br>
tilasto- sekä kokemustiedon hyödyntäminen ja tiedolla johtaminen<br>
on merkityksellistä mm. resurssien kohdentamisen kannalta. Kuten<br>
Arki ensin -ohjelmassa on todettu, tarvitaan myös kokonaisvaltaista<br>
ajattelutavan muutosta syrjäytymisen vähentämiseksi.<br>
Valmistelija/lisätietoja<br>
Hyvinvointikoordinaattori Saila Juntunen, p. 044 778 0022,<br>
saila.juntunen@asikkala.fi<br>
Ehdotus<br>
<br>

myös Päijät-Hämeen hyvinvointikuntayhtymän lapsiperhepalveluihin.<br>
Asian käsittely kasvatus- ja opetuslautakunnan kokouksessa<br>
Keskustelun aikana Terttu Mäkinen teki esityksen esittelytekstin<br>
kohtaan 2: " Esitän, että subjektiivisen päivähoidon oikeus<br>
myönnetään kaikille asikkalalaisille lapsille. Ns. ”avoin<br>
varhaiskasvatus” on suppeaa palvelua vertautuen lähinnä<br>
kerhotoimintaan (1/vko 2 h), joten se ei ole varhaiskasvatuksen<br>
päivähoitomuotoon rinnastettavissa". Esitystä kannatti Monna<br>
Helen.<br>
Koska oli tullut esittelijän ehdotuksesta poikkeava kannatettu esitys,<br>
päätettiin äänestää. Puheenjohtaja teki äänestysesityksen, jonka<br>
mukaan esittelijän tekemää ehdotusta kannattavat äänestävät JAA<br>
ja Terttu Mäkisen tekemää esitystä kannattavat äänestävät EI.<br>
Äänestyksessä annettiin 3 JAA ääntä (Rantanen, Varjola,<br>
Ylä-Hemmilä) esittelijän tekemälle ehdotukselle ja 3 EI ääntä<br>
(Hyttinen, Helen, Mäkinen) Terttu Mäkisen:n tekemälle esitykselle.<br>
Äänten mentyä tasan puheenjohtajan ääni ratkaisi. Päätökseksi tuli<br>
Terttu Mäkisen esitys.<br>
Terttu Mäkinen teki esityksen esittelytekstin kohtaan 5: Työnohjaus:<br>
esitän, että säännöllisen työnohjauksen tarve kasvatus- ja opetussekä nuorisopalveluissa selvitetään työnohjauksen toteuttamisen<br>
pikaista valmistelua varten.<br>
Päätös<br>
<br>
1. Lautakunta keskusteli aloitteesta.<br>
2. Lautakunta hyväksyy osaltaan toimenpide-ehdotukset.<br>
Lautakunta päätti esittää kunnanhallitukselle ja edelleen valtuustolle<br>
että subjektiivisen päivähoidon oikeus myönnetään kaikille<br>
asikkalalaisille lapsille. Ns. ”avoin varhaiskasvatus” on suppeaa<br>
palvelua vertautuen lähinnä kerhotoimintaan (1/vko 2 h), joten se ei<br>
ole varhaiskasvatuksen päivähoitomuotoon rinnastettavissa.<br>
Lautakunta päätti esittää , että säännöllisen työnohjauksen tarve<br>
kasvatus- ja opetus- sekä nuorisopalveluissa selvitetään<br>
työnohjauksen toteuttamisen pikaista valmistelua varten.<br>
3 .Toimenpide-ehdotukset välitetään tiedoksi kunnanhallitukselle ja<br>
kunnanvaltuustolle. Toimenpide-ehdotukset lähetetään tiedoksi<br>
myös Päijät-Hämeen hyvinvointikuntayhtymän lapsiperhepalveluihin.<br>
__________<br>
<br>
Ptk:n tark.<br>
<br>
ASIKKALAN KUNTA<br>
Hyvinvointilautakunta<br>
<br>
Pöytäkirja<br>
§ 25<br>
<br>
3/2019<br>
<br>
18/28<br>
<br>
15.05.2019<br>
<br>
Lastenkulttuurikeskus Efekti-hankkeen rahoitus 2019<br>
140/12.05.04/2011<br>
Hyvinvointilautakunta 15.05.2019 § 25<br>
Lastenkulttuurikeskus Efektin toiminnan rahoitus Asikkalan<br>
kunnassa<br>
Lahden kaupungin liikunnan ja kulttuurin vastuualueen yhteiset<br>
palvelut ja 7 muuta Päijät-Hämeen kuntaa ovat tehneet yhteistyötä<br>
Lastenkulttuurikeskus Efektin kautta vuodesta 2006. Mukana<br>
toiminnassa ovat Asikkala, Heinola, Hollola, Kärkölä, Lahti,<br>
Orimattila, Padasjoki ja Sysmä.<br>
Efekti tukee toiminnallaan koulujen ja varhaiskasvatuksen<br>
taidekasvatusta ja kulttuurityötä. Efekti pyrkii lisäämään uusia<br>
yhteistyösuhteita, hankkeita ja toimintoja Päijät-Hämeen alueella ja<br>
nostamaan esiin päijäthämäläistä lastenkulttuuriosaamista<br>
hankkimalla esityksiä ja työpajoja lastenkulttuurin ammattilaisilta<br>
alueen päiväkoteihin ja kouluihin. Kuntien ja kolmannen sektorin<br>
yhteistyön kautta taide- ja kulttuuritoiminta on mahdollisimman<br>
monen lapsen saavutettavissa. Efektin toiminta tavoitti viime vuonna<br>
noin 37 000 osallistujaa.<br>
Efektin rahoitus koostuu Efektin toiminnassa mukana olevien<br>
kuntien rahoitusosuuksista sekä Opetus- ja kulttuuriministeriön<br>
avustuksesta. Tämän lisäksi Efektin kautta voidaan hakea muita<br>
yhdessä päätettäviä rahoituksia.<br>
Kuntien rahoitusosuudet vuonna 2018 muodostuvat seuraavasti:<br>
kunnan alle 18-vuotiaiden määrä x 0,60 € + perusmaksu 500 €.<br>
Täten Asikkalan kunnan osalta vuosikustannus tulee olemaan<br>
1371,80 euroa.<br>
Valmistelija/lisätietoja<br>
Hyvinvointijohtaja Matti Kettunen, p. 044 778 0247,<br>
matti.kettunen@asikkala.fi<br>
Ehdotus<br>
<br>
Hyvinvointilautakunta hyväksyy lasten ja nuorten EFEKTI<br>
rahoituksen kaudelle 2018-2019. Asikkalan osalta<br>
vuosikustannuksen ollessa 1 371,80 euroa.<br>
<br>
Päätös<br>
<br>
Ehdotus hyväksyttiin.<br>
__________<br>
<br>
Ptk:n tark.<br>
<br>
ASIKKALAN KUNTA<br>
Hyvinvointilautakunta<br>
<br>
Ptk:n tark.<br>
<br>
Pöytäkirja<br>
§ 25<br>
<br>
15.05.2019<br>
<br>
3/2019<br>
<br>
19/28<br>
<br>
ASIKKALAN KUNTA<br>
Hyvinvointilautakunta<br>
<br>
Pöytäkirja<br>
§ 26<br>
<br>
3/2019<br>
<br>
20/28<br>
<br>
15.05.2019<br>
<br>
Hyvinvointipalveluiden avustukset 2019<br>
137/02.05.01/2017<br>
Hyvinvointilautakunta 15.05.2019 § 26<br>
Hyvinvointilautakunta on hyväksynyt voimassa olevan<br>
avustussäännön kokouksessaan 13.2.2019 §3.<br>
Lautakunnan talousarviossa on vuodelle 2019 varattu paikallisten<br>
urheiluseurojen sääntömääräisen toiminnan tukemiseen 24 000<br>
euroa, nuorisotoiminnan tukemiseen 16 000 euroa,<br>
kulttuuritoiminnan tukemiseen 12 000 euroa sekä kuntalaisten<br>
hyvinvoinnin tukemiseen 6 000 euroa.<br>
Avustussäännön mukaisesti osa liikunta- ja nuorisoavustuksista<br>
jaetaan perusavustuksena keväällä ja osa erityisavustuksina<br>
syksyllä. Syksyllä erityisavustuksina jaettavaksi on kohdennettu<br>
liikuntatoimessa 1600 euroa ja nuorisotoimessa 2 000 euroa.<br>
Kulttuuriavustus esitetään jaettavaksi kokonaisuudessaan<br>
yleisavustuksena.<br>
Avustuksista on ilmoitettu Päijät-Häme lehdessä, kunnan internet<br>
sivuilla sekä kunnan ilmoitustaululla. Hakuaika on ollut 1.-31.3.2018.<br>
<br>
Vääksyn Urheiluautoilijat ry:n ja SB Asikkala ry:n avustus<br>
myönnetään ehdollisena, avustus maksetaan vaadittavien liitteiden<br>
Ptk:n tark.<br>
<br>
ASIKKALAN KUNTA<br>
Hyvinvointilautakunta<br>
<br>
Pöytäkirja<br>
§ 26<br>
<br>
3/2019<br>
<br>
21/28<br>
<br>
15.05.2019<br>
<br>
toimittamisen ja tarkastamisen jälkeen.<br>
<br>
Kamarikuoro Con Fuoco ry:n avustus myönnetään ehdollisena,<br>
avustus maksetaan vaadittavien liitteiden toimittamisen ja<br>
tarkastamisen jälkeen.<br>
<br>
Ptk:n tark.<br>
<br>
ASIKKALAN KUNTA<br>
Hyvinvointilautakunta<br>
<br>
Pöytäkirja<br>
§ 26<br>
<br>
3/2019<br>
<br>
22/28<br>
<br>
15.05.2019<br>
<br>
Valmistelija/lisätietoja<br>
Hyvinvointijohtaja Matti Kettunen, p. 044 778 0247,<br>
matti.kettunen@asikkala.fi<br>
<br>
Ehdotus<br>
<br>
Lautakunta päättää hyvinvointipalveluiden yleisavustusten 2019<br>
jaosta:<br>
1. jakaa liikuntapalveluiden yleisavustuksena 22 400 €<br>
nuorisopalveluiden yleisavustuksena 14 000 €<br>
kulttuuripalveluiden yleisavustuksena 12 000 €<br>
hyvinvointiavustuksena 6 000 €<br>
ja jättää erityisavustuksina avustussäännön mukaisesti jaettavaksi<br>
liikunta-avustuksena 1 600 € sekä nuorisoavustuksena 2 000 €.<br>
2. jakaa yleisavustukset esittelyn mukaisesti.<br>
<br>
Päätös<br>
<br>
Lautakunta päätti hyvinvointipalveluiden yleisavustusten 2019<br>
jaosta:<br>
1. jakaa liikuntapalveluiden yleisavustuksena 22 400 €<br>
nuorisopalveluiden yleisavustuksena 14 000 €<br>
kulttuuripalveluiden yleisavustuksena 12 000 €<br>
hyvinvointiavustuksena 6 000 €<br>
ja jättää erityisavustuksina avustussäännön mukaisesti jaettavaksi<br>
liikunta-avustuksena 1 600 € sekä nuorisoavustuksena 2 000 €.<br>
2. jakaa yleisavustukset liikunta-, nuoriso- ja kulttuuripalveluiden<br>
osalta esittelyn mukaisesti.<br>
Hyvinvointiavustus päätettiin jakaa yksimielisesti seuraavasti:<br>
<br>
Ptk:n tark.<br>
<br>
ASIKKALAN KUNTA<br>
Hyvinvointilautakunta<br>
<br>
Pöytäkirja<br>
§ 26<br>
<br>
3/2019<br>
<br>
23/28<br>
<br>
15.05.2019<br>
<br>
__________<br>
Monna Helen poistui kokouksesta tämän pykälän käsittelyn ajaksi.<br>
<br>
Ptk:n tark.<br>
<br>
ASIKKALAN KUNTA<br>
Hyvinvointilautakunta<br>
<br>
Pöytäkirja<br>
§ 27<br>
<br>
3/2019<br>
<br>
24/28<br>
<br>
15.05.2019<br>
<br>
Kunnan hallinnassa olevien sisäliikuntatilojen käyttövuorojen jakoperusteet ja säännöt<br>
624/12.04.00/2019<br>
Hyvinvointilautakunta 15.05.2019 § 27<br>
Liitteessä kunnan hallinnassa olevien sisäliikuntatilojen<br>
käyttövuorojen jakoperusteet ja säännöt.<br>
Liite / 8.5.2019 / Kunnan hallinnassa olevien sisäliikuntatilojen<br>
käyttövuorojen jakoperusteet ja säännöt<br>
Valmistelija/lisätietoja<br>
Hyvinvointijohtaja Matti Kettunen, p. 044 778 0247,<br>
matti.kettunen@asikkala.fi<br>
Ehdotus<br>
<br>
Hyvinvointilautakunta hyväksyy sisäliikuntatilojen käyttövuorojen<br>
jakoperusteet ja säännöt.<br>
<br>
Päätös<br>
<br>
Ehdotus hyväksyttiin.<br>
__________<br>
<br>
Ptk:n tark.<br>
<br>
ASIKKALAN KUNTA<br>
Hyvinvointilautakunta<br>
<br>
Pöytäkirja<br>
§ 28<br>
<br>
Muut asiat<br>
Hyvinvointilautakunta 15.05.2019 § 28<br>
<br>
Ptk:n tark.<br>
<br>
15.05.2019<br>
<br>
3/2019<br>
<br>
25/28<br>
<br>
ASIKKALAN KUNTA<br>
Hyvinvointilautakunta<br>
<br>
Pöytäkirja<br>
§ 29<br>
<br>
3/2019<br>
<br>
15.05.2019<br>
<br>
Tiedoksi<br>
Hyvinvointilautakunta 15.05.2019 § 29<br>
1. Ikääntyneiden iltapäiväkahvit<br>
2. Asikkalan lasten ja nuorten kesä<br>
3. Harry Potter -pakohuone<br>
4. Kirjastopyörä<br>
5. Hankekatsaus<br>
6. Yhdistysilta 7.5.2019<br>
Valmistelija/lisätietoja<br>
Hyvinvointijohtaja Matti Kettunen, p. 044 778 0247,<br>
matti.kettunen@asikkala.fi<br>
Ehdotus<br>
<br>
Lautakunta merkitsee tiedoksi.<br>
<br>
Päätös<br>
__________<br>
<br>
Ptk:n tark.<br>
<br>
26/28<br>
<br>
ASIKKALAN KUNTA<br>
<br>
Pöytäkirja<br>
<br>
3/2019<br>
<br>
OIKAISUVAATIMUSOHJEET JA VALITUSOSOITUS<br>
Toimielin<br>
<br>
Kokouspäivämäärä<br>
<br>
Hyvinvointilautakunta<br>
<br>
15.5.2019<br>
<br>
MUUTOKSENHAKUKIELLOT<br>
Kieltojen perusteet<br>
<br>
Seuraavista päätöksistä ei saa tehdä kuntalain 91 §:n mukaan oikaisuvaatimusta eikä kunnallisvalitusta, koska päätös koskee vain valmistelua tai täytäntöönpanoa.<br>
Pykälät 22, 23, 28, 29<br>
<br>
Koska päätöksestä voidaan tehdä kuntalain 89 § 1 momentin mukaan kirjallinen oikaisuvaatimus,<br>
seuraaviin päätöksiin ei saa hakea muutosta valittamalla.<br>
Pykälät<br>
<br>
Hallintolainkäyttölain 5 §:n / muun lainsäädännön mukaan seuraaviin päätöksiin ei saa hakea muutosta valittamalla.<br>
Pykälät ja valituskieltojen perusteet<br>
<br>
OIKAISUVAATIMUSOHJEET<br>
Oikaisuvaatimusviranomainen<br>
ja -aika<br>
<br>
Seuraaviin päätöksiin tyytymätön voi tehdä kirjallisen oikaisuvaatimuksen.<br>
Viranomainen, jolle oikaisuvaatimus tehdään, osoite, postiosoite, sähköposti ja telefax<br>
<br>
Asikkalan hyvinvointilautakunta<br>
osoite: Rusthollintie 2, 17200 VÄÄKSY<br>
sähköposti: kirjaamo@asikkala.fi<br>
telefax: (03) 888 6268<br>
Pykälät: 24, 25, 26, 27<br>
<br>
Oikaisuvaatimus on tehtävä 14 päivän kuluessa päätöksen tiedoskisaannista.<br>
Oikaisuvaatimusaikaa laskettaessa tiedoksisaantipäivää ei oteta lukuun.<br>
<br>
Oikaisuvaatimuskirjelmän sisältö<br>
ja toimittaminen<br>
<br>
Katso jäljempänä.<br>
<br>
Liitetään pöytäkirjaan.<br>
<br>
Ptk:n tark.<br>
<br>
27/28<br>
<br>
ASIKKALAN KUNTA<br>
<br>
Pöytäkirja<br>
<br>
3/2019<br>
<br>
28/28<br>
<br>
VALITUSOSOITUS<br>
Valitusviranomainen ja valitusaika<br>
<br>
Seuraaviin päätöksiin voidaan hakea muutosta kirjallisella valituksella.<br>
Valitusaika alkaa päätöksen tiedoksisaannista. Valitusaikaa laskettaessa tiedoksisaantipäivää ei oteta lukuun.<br>
<br>
Kunnallisvalitus<br>
§<br>
<br>
Valitusviranomainen:<br>
Hämeenlinnan hallinto-oikeus<br>
osoite:<br>
Raatihuoneenkatu 1, 13100 Hämeenlinna<br>
sähköposti: hameenlinna.hao@oikeus.fi<br>
telekopio:<br>
029 56 42269<br>
puhelin:<br>
029 56 42210<br>
Valituksen voi tehdä myös hallinto- ja erityistuomioistuinten<br>
asiointipalvelussa osoitteessa<br>
https://asiointi2.oikeus.fi/hallintotuomioistuimet<br>
Valitusaika: 30 päivää<br>
<br>
Hallintovalitus<br>
§<br>
<br>
Valitusviranomainen:<br>
Hämeenlinnan hallinto-oikeus<br>
osoite:<br>
Raatihuoneenkatu 1, 13100 Hämeenlinna<br>
sähköposti: hameenlinna.hao@oikeus.fi<br>
telekopio:<br>
029 56 42269<br>
puhelin:<br>
029 56 42210<br>
Valituksen voi tehdä myös hallinto- ja erityistuomioistuinten<br>
asiointipalvelussa osoitteessa<br>
https://asiointi2.oikeus.fi/hallintotuomioistuimet<br>
Valitusaika:<br>
<br>
Muu valitusviranomainen<br>
§<br>
Oikaisuvaatimus- /<br>
valituskirjelmän<br>
sisältö ja<br>
toimittaminen<br>
<br>
30<br>
<br>
päivää<br>
<br>
Valitusviranomainen:<br>
Valitusaika:<br>
<br>
päivää<br>
<br>
Oikaisuvaatimuskirjelmässä / valituskirjelmässä on ilmoitettava<br>
<br>
valittajan nimi, ammatti, asuinkunta ja postiosoite<br>
<br>
päätös, johon haetaan muutosta<br>
<br>
miltä osin päätökseen haetaan muutosta ja mitä muutoksia siihen vaaditaan tehtäväksi<br>
<br>
muutosvaatimuksen perusteet<br>
Valituskirjelmä on valittajan tai valituskirjelmän muun laatijan asiamiehen omakätisesti allekirjoitettava. Jos<br>
ainoastaan laatija on allekirjoittanut oikaisuvaatimuskirjelmän / valituskirjelmän, siinä on mainittava myös<br>
laatijan ammatti, asuinkunta ja postiosoite.<br>
Oikaisuvaatimuskirjelmään / valituskirjelmään on liitettävä päätös, josta valitetaan, alkuperäisenä tai jäljennöksenä sekä todistus siitä minä päivänä päätös on annettu tiedoksi tai muu selvitys oikaisuvaatimus- / valitusajan alkamisen ajankohdasta.<br>
Oikaisuvaatimuskirjelmään / valituskirjelmään on liitettävä asiakirjat, joihin oikaisuvaatimuksen tekijä / valittaja vetoaa vaatimuksensa tueksi, jollei niitä ole jo aikaisemmin toimitettu viranomaiselle. Asiamiehen on<br>
liitettävä valtakirja sen mukaan kuin hallintolain 12 §:ssä / HLL 21 §:ssä säädetään.<br>
Oikaisuvaatimusasiakirjat / valitusasiakirjat on toimitettava oikaisuvaatimus- / valitusviranomaiselle viimeistään oikaisuvaatimus- / valitusajan viimeisenä päivänä ennen viraston aukioloajan päättymistä. Jos oikaisuvaatimus- / valitusajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa asiakirjat toimittaa viranomaiselle ensimmäisenä sen jälkeisenä arkipäivänä.<br>
Asiakirjat toimitetaan viranomaisen asiointiosoitteeseen lähettäjän omalla vastuulla. Tämä voidaan tehdä<br>
myös postitse, sähköisesti tai lähetin välityksellä. Postiin asiakirjat on jätettävä niin ajoissa, että ne ehtivät<br>
perille ennen oikaisuvaatimus- / valitusajan päättymistä.<br>
Valitusasiakirjat voi toimittaa myös: nimi, osoite ja postiosoite:<br>
<br>
Lisätietoja<br>
<br>
Ptk:n tark.<br>
<br>
Pykälät<br>
<br>
OIkeudenkäyntimaksut perustuvat tuomioistuinmaksulakiin. OIkeusministeriön asetuksella tarkistetaan<br>
maksujen suuruus.<br>
<br>
